**PROPOSTA DE CRITERIS DE PENALITATS A INCLOURE AL PCAP**

* 1. Penalitats

L’empresa adjudicatària queda obligat al compliment del termini d’execució total del contracte en els termes previstos en el Plec, així com els terminis parcials derivats de la seva execució successiva.

El règim de penalitats per execució defectuosa o demora serà el previst a l’article 193 i 193 de la LCSP.

Es consideraran infraccions sancionables a efectes contractuals, totes les actuacions i omissions de l’empresa adjudicatària tipificades com segueix i que comportin un perjudici o una pèrdua en relació a les exigències especificades en aquest plec i en el plec de prescripcions tècniques.

Les demores, els incompliments defectuosos i els incompliments de les obligacions imputables a l’empresa adjudicatària durant la vigència del contracte són classificades com a infraccions molt greus, greus i lleus.

**a) Infraccions molt greus**

* L’incompliment de les obligacions en matèria mediambiental, social o laboral establertes pel dret de la Unió Europea, el dret nacional, els convenis col·lectius o per les disposicions de dret internacional mediambiental, social i laboral que vinculen l’Estat i en particular dels establerts a l’annex V del la Llei 9/2017, de 8 de novembre, de contractes del sector públic.
* Impedir o dificultar les tasques de supervisió i control del servei per part del responsable del contracte, o bé realitzar accions que posin en risc l’interès públic
* Realitzar conductes que tinguin per objecte o puguin produir l’efecte d’impedir, restringir o falsejar la competència com per exemple els comportaments col·lusoris o de competència fraudulenta (ofertes de resguard, eliminació d’ofertes, assignació de mercats, rotació d’ofertes, etc.).
* L’impagament de més de dues mensualitats, durant l’execució del contracte, dels salaris per part de l’empresa adjudicatària als treballadors que estiguessin participant en la prestació.
* L’aplicació greu i dolosa, per part de l’empresa adjudicatària, de condicions salarials inferiors a les derivades de conveni col·lectiu sectorial aplicable als treballadors que estiguin participant en la prestació.
* Reincidència en la comissió de tres faltes greus
* Incompliment de les condicions especials d’execució per part de l’empresa adjudicatària o subcontractada establertes al Quadre de característiques.
* No subministrament de biomassa en un termini superior a 8 dies naturals després de la sol·licitud de l’ajuntament, sense causa justificada .
* Falsejar el seguiment dels paràmetres de consum energètic dels comptadors d’energia instal·lats amb telemesura o bé falsejar els consum d’estella de forma reiterada.
* No complir les condicions especials d’execució establertes en el PCAP

**b) Infraccions greus**

* Desobediència en les indicacions efectuades pel responsable del contracte en relació a la prestació.
* No posar en coneixement del responsable del contracte prèviament a la celebració de qualsevol acte de publicitat o difusió de l’empresa adjudicatària relativa a l’objecte d’aquest contracte.
* No observar els principis, les normes i els cànons ètics propis de les activitats, els oficis i/o les professions corresponents a les prestacions objecte dels contractes.
* No respectar els acords i les normes de confidencialitat.
* No col·laborar amb l’òrgan de contractació en les actuacions que aquest realitzi per al seguiment i/o l’avaluació del compliment del contracte, particularment facilitant la informació que li sigui sol·licitada per a aquestes finalitats i que la legislació de transparència i els contractes del sector públic imposen als adjudicataris en relació amb l’Administració o administracions de referència, sens perjudici del compliment de les obligacions de transparència que els pertoquin de forma directa per previsió legal.
* L’impagament de fins a dues mensualitats, durant l’execució del contracte, dels salaris per part de l’empresa adjudicatària als treballadors que estiguessin participant en la prestació.
* L’aplicació, per part de l’empresa adjudicatària, de condicions salarials inferiors a les derivades de conveni col·lectiu sectorial aplicable als treballadors que estiguin participant en la prestació.
* Reincidència en la comissió de tres faltes lleus.
* Superar les emissions en el transport de l’estella establertes en el PPTP
* Servir de forma reiterada estella que no compleixi les característiques tècniques requerides en el plec tècnic, tant pel que fa a granulometria, humitat o origen.
* Retards sistemàtics en el lliurament d’informes de traçabilitat o els que es puguin derivar del contracte
* Retards sistemàtics en el lliurament de l’estella sol·licitada per l’Ajuntament i la prevista en el present plec. En cas que s’ofereixi com a millora, la telegestió i omplerta de la sitja per part de l’empresa adjudicatària, la gestió de l’estella sol·licitada i els possibles retards de lliurament serà responsabilitat de l’empresa adjudicatària.

**c) Infraccions lleus**

* No comunicar immediatament al responsable del contracte les deficiències o irregularitats en la prestació del servei.
* Incorreccions repetitives en la facturació per part de l’empresa adjudicatària.
* Els retard reiterats en el pagament, durant l’execució del contracte, dels salaris per part de l’empresa adjudicatària als treballadors que estiguessin participant en la prestació.
* Aquells incompliments no previstos anteriorment i que suposin l’incompliment de les obligacions o condicions establertes en aquest plec o el plec de prescripcions tècniques
	+ 1. Penalitats contractuals

La comissió d’infraccions contractuals per part de l’empresa adjudicatària comportarà, previ procediment sancionador contradictori instruït a l’efecte, la imposició de les següents penalitats contractuals:

* Infraccions molt greus, multes de fins al 2% del valor total del lot del contracte.
* Infraccions greus, multes de fins a l’1% del valor total del lot del contracte.
* Infraccions lleus, multes de fins al 0,25% del valor total del lot del contracte.

Per a la imposició de la multa corresponent, l’òrgan de contractació tindrà en consideració els següents criteris de graduació:

* la gravetat de la infracció comesa,
* la importància econòmica,
* l’existència d’intencionalitat,
* la naturalesa i grau dels perjudicis ocasionats,
* la reincidència, per incórrer, en el termini d’un any, en més d’un incompliment de la mateixa naturalesa,
* el nombre d’avisos previs realitzats pel responsable del contracte, i
* el benefici obtingut per l’empresa adjudicatària.
	+ 1. Penalitats per manca de subministrament

Es penalitza el no servei de la caldera de biomassa imputables a la manca de subministrament després de 4 dies naturals d’haver estat peticionat el subministrament amb el pagament dels combustibles fòssils consumits en el període de temps que no hi hagut subministrament d’estella.

En cas que s’ofereixi com a millora, la telegestió i omplerta de la sitja per part de l’empresa adjudicatària, la responsabilitat d’omplerta de sitja anirà a càrrec de l’empresa adjudicatària i aquesta penalització s’aplicarà des del moment que s’inicia el consum fòssil de back-up.

La forma econòmica d’aquesta penalització serà la següent:

Per cada X dies que no hagi funcionat la caldera de biomassa i s’hagin engegat les calderes de gasoil/gas/bomba de calor per a cobrir aquesta deficiència es farà la següent aproximació de preu tèrmic a deduir per no haver pogut aprovisionar el servei de calefacció/ACS amb biomassa:

1. Pel gasoil: Potència de la caldera de gasoil existent (kW)\* X hores de no funcionament de la caldera de biomassa i engegada de la de gasoil / PCI gasoil (10 kWh/Litres) \*€/L de gasoil facturat en el mateix període de la incidència
2. Pel gas: Potència de la caldera de gas existent (kW)\* X hores de no funcionament de la caldera de biomassa i engegada de la caldera de gas\*€/kWh de gas facturat en el mateix període de la incidència
3. Per l’electricitat de la bomba de calor: Potència nominal en calefacció de la bomba de calor existent (kW)\* X hores de no funcionament de la caldera de biomassa i engegada de la bomba de calor / COP de l’equip (2,75) \*€/kWh electricitat facturada en el mateix període de la incidència

Aquesta estimació es realitza a manca de comptador de gasoil o de gas específic en les calderes existents i electricitat a la bomba de calor. L’adjudicatari controlarà el consum de gasoil, gas així com el seu ús òptim a les instal·lacions preses al seu càrrec.